**Кит Маркиз Хајнс** (роден на 19 декември 1986, во Ервинг) е американски кошаркар, плејмејкер, кој во моментов е слободен играч.

Хајнс исто така има и грузиско државјанство, и играл за грузиската репрезентација на Евробаскетот 2011 година.

Колеџ кариера
-------------

Роден во Ервинг, Тексас, Хајнс играл колеџ кошарка на Бостонскиот колеџ, за Бостон Иглс (2005-2007), и Тексас-Арлингтон, за Тексас-Арлингтон Маверикс (2008-2010).

Професионална кариера
---------------------

Откако не бил избран на НБА Драфтот 2010, Хајнс одлучил да ја започне својата професионална кошаркарска кариера во Европа, потпишувајќи договор со екипата на Елан Шалон од Француската Про А лига.

Во сезоната 2011-2012 тој се преселил во шпанската АЦБ лига каде потпишал за Гран Канарија, со која имал во просек 10,9 бода и 1,6 асистенции по натпревар. Во дресот на Гран Канарија, тој исто така го направил своето деби во Еврокупот.

Во сезоната 2012-2013, тој потпишал со Артланд Драгонс во Бундеслигата.

Во јули 2013 година, тој потпишал за Олимпија Милано, но на 28 декември 2013 година, по ангажманот на Даниел Хакет од страна на Олимпија, тој го раскинал договорот со клубот во взаемна согласност со миланската екипа. Речиси во исто време Хајнс потпишал со Монтепаски Сиена за да го замени токму Хакет.

По завршувањето на сезоната со Сиена, Хајнс повторно го променил клубот потпишувајќи двегодишен договор со израелскиот Макаби Тел Авив во јули 2014 година, придонесувајќи во клубот за освојувањето на Купот на Израел.

На 5 јули 2015 година, се вратил во Италија по само една година каде бил ангажиран од Динамо Сасари, тогашниот италијански шампион.

На 29 јануари 2016 година, Панатинаикос го купил Хајнс од Сасари за 100.000 евра.

На 5 јули 2016 година, тој потпишал со уште еден италијански клуб Рејер Венеција. Во сезоната 2016-2017, Хајнс бил еден од клучните играчи на Рејер во освојувањето на италијанската Серија А со 11.8 бода по натпревар.

Успеси
------

### Клупски

#### Франција Шалон

* **Куп на Франција** (1) : 2011

#### Израел Макаби Тел Авив

* **Куп на Израел** (1) : 2015

#### Грција Панатинаикос

* **Куп на Грција** (1) : 2016

#### Италија Рејер Венеција

* **Серија А** (1) : 2016-2017

Наводи
------

1. ↑  Alumnus Marquez Haynes adjusts to life in France playing for French club Chalon.
2. ↑  „Olimpia is Welcoming MarQuez Haynes".
3. ↑  „Olimpia Milano, MarQuez Haynes part ways". *Sportando.net*. Посетено на 29 December 2013.
4. ↑  „Maccabi makes combo guard Haynes its first new addition". *Euroleague.net*. Посетено на 13 July 2014.
5. ↑  „Dinamo Sassari announces MarQuez Haynes". *Sportando.com*. July 6, 2015. Посетено на July 6, 2015.
6. ↑  „Panathinaikos announces MarQuez Haynes". Архивирано од изворникот на 2017-08-13. Посетено на 2018-01-16.
7. ↑  Deal with Haynes
8. ↑  „Reyer Venezia announces Marquez Haynes". Архивирано од изворникот на 2017-08-13. Посетено на 2018-01-16.

Надворешни врски
----------------

* Маркиз Хајнс на Eurobasket.com
* Маркиз Хајнс на RealGM.com

|  |  |  |  |  |
| --- | --- | --- | --- | --- |
| 

| * п
* р
* у
Грузија  Состав на Грузија  — ЕП 2011 Грузија |
| --- |
|  |
| 
* 4 Гамкрелидзе
* 5 А. Бојса
* 7 Пачулија
* 8 Цинцадзе
* 9 Шермадини
* 10 Паргалава
* 11 Маркоишвили
* 12 Хајнс
* 13 Саникидзе
* 14 Шенгелија
* 15 Цкитишвили
* Тренер: Кокошков

 |  |

 |